વડા પ્રધાન મોદીના સ્વચ્છ ભારત અભિયાન હેઠળ જશપુર જિલ્લામાં શૌચાલય નિર્માણ માટે વિશેષ પ્રયાસ કરવામાં આવી રહ્યા છે. આ જિલ્લામાં વહીવટી તંત્ર દ્વારા રક્ષાબંધનના પર્વને ધ્યાનમાં લઈને આ તહેવાર શૌચાલયનો ઉપહાર તરીકે મનાવવામાં આવશે. આ સ્કીમ હેઠળ રક્ષાબંધન પહેલાં જે કોઈ ભાઈ તેની બહેન માટે શૌચાલય બનાવી આપશે તો તેને જિલ્લા વહીવટી તંત્ર દ્વારા સન્માનિત કરવામાં આવશે. આ સ્કીમની શરત મુજબ શૌચાલય બંધાઈ ગયા બાદ જે તે ભાઈ બહેને શૌચાલયની સેલ્ફી લઈને આ સ્કીમ માટે મોકલવાની રહેશે.